Oku Ampofo

Oku Ampofo (4 November 1908 – 1998) be a Ghanaian sculptor den medical doctor. Na he cam turn de first Ghanaian make he receive a government scholarship to study medicine.

 Early life 
Na dem born Oku Ampofo insyd Amanase insyd Akuapem, Gold Coast. He study medicine insyd Edinburgh, Scotland, for de university den Royal College of Edinburgh and Glasgow between 1933 den 1939. Insyd 1939 he obtain ein medical degree.
 Career 
Insyd 1950, na he begin dey specialize insyd de use of medical herbs den exotic medicines. Na dem consider am pioneer insyd de use of phytotherapy. He found de Center for Scientific Research in Natural Medicine.

Na Ampofo sanso be an actor den sculptor. He begin dey sculpt during ein medical studies insyd Edinburgh, buh he later achieve national andden international fame. Of particular note be ein association de Oku Ampofo foundation wich dey support community development projects give de people of Ghana den for particular de city of Mampong Akuapem, wer for chaw years he practise medicine. De Foundation dey support research for herbal medicines dem hia make dem treat critical diseases insyd Ghana, West Africa den around de world. Ampofo die insyd 1998.

 Artistic practice 
Oku perform hardwood den multi-colored work anaa concrete. Ein theoretical den imaginary corpus dey draw inspiration from de cultural den socio-religious aspects of de Ghanaian way of life.
 Exhibitions 
Na he exhibit insyd Senegal, Nigeria, England, de United States, Israel, Brazil den Romania. Ein work influence Ghanaian artists, painters, sculptors den potters. He participate insyd de important Tendances et Confrontations exhibition dem organize during de Festival Mondial des Arts Nègres insyd Dakar insyd 1966.

 References 

Category:1908 births
Category:1998 deaths
Category:Human
Category:Ghanaians
Category:20th-century Ghanaian male artists
Category:20th-century Ghanaian sculptors
Category:20th-century physicians
Category:Alumni of de University of Edinburgh
Category:Ghanaian male sculptors
Category:Ghanaian medical doctors
Category:Herbalists
Category:People wey komot Eastern Region (Ghana)